**Despre citit**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mǎ dedau cu ȋndȃrjire uneori

Unui obicei ce pare prea hulit,

Cum ar fi acela-n care un citit

Mǎ apucǎ de din searǎ pȃnǎ-n zori.

Şi citesc cu-nflǎcǎrare deseori

Cǎ mǎ uit fǎrǎ mȃncare-nghesuit

Ȋntr-un colţ uitat de lume, pǎrǎsit

Pȃnǎ şi de şoarecii neprimitori.

Sminteala asta pune stǎpȃnire

Pe-ntreagǎ fiinţa mea firavǎ

Vȃnzȃndu-mi ȋntreg avutul pentru ea.

Spuneţi şi voi acu de nu e gravǎ

Purtarea asta oarbǎ, peste fire,

Ca o iubire ce-mi face viaţa grea.